รัฐบาลไทย-ข่าวทำเนียบรัฐบาล-ศธ.พร้อมขับเคลื่อน "ไทยนิยม ยั่งยืน"
วันจันทร์ที่ 12 กุมภาพันธ์ 2561
ศธ.พร้อมขับเคลื่อน "ไทยนิยม ยั่งยืน"
กระทรวงศึกษาธิการ (ศธ.) พร้อมร่วมขับเคลื่อนการทํางานภายใต้ 10 กรอบหลักในการดําเนินการเพื่อการมีส่วนร่วมในการพัฒนาประเทศไทยสู่ความยั่งยืนตามโครงการ "ไทยนิยม ยั่งยืน"
กระทรวงศึกษาธิการ (ศธ.) พร้อมร่วมขับเคลื่อนการทํางานภายใต้10กรอบหลักในการดําเนินการเพื่อการมีส่วนร่วมในการพัฒนาประเทศไทยสู่ความยั่งยืนตามโครงการ"ไทยนิยม ยั่งยืน" เตรียมให้ทุกสังกัดร่วมกันขับเคลื่อนทั้งระบบ ตั้งแต่ระดับจังหวัด อําเภอ ตําบล ลงไปจนถึงกว่า8หมื่นหมู่บ้านทั่วประเทศ
วันนี้ (11 ก.พ.2561)พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการและหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้กล่าวในระหว่างการลงพื้นที่ที่จังหวัดปัตตานีว่า ได้รับมอบหมายจากนพ.ธีระเกียรติ เจริญเศรษฐศิลป์รมว.ศึกษาธิการ ให้เป็นผู้แทนของกระทรวงศึกษาธิการ ไปเข้าร่วมรับฟังนโยบายของพล.อ.ประยุทธ์ จันทร์โอชานายกรัฐมนตรีในการมอบนโยบายแนวทางขับเคลื่อนประเทศ ตามโครงการไทยนิยมยั่งยืน ให้กับผู้ว่าราชการจังหวัด หัวหน้าส่วนราชการ และวิทยากรระดับจังหวัดกว่า 2,800 คน เมื่อวันที่ 9 กุมภาพันธ์ที่ผ่านมา ซึ่งโครงการดังกล่าวเกี่ยวข้องกับหน่วยงานและกระทรวงต่าง ๆ จํานวนมาก
ในส่วนของกระทรวงศึกษาธิการจะได้มอบหมายให้ทุกหน่วยงานในสังกัด ร่วมผนึกกําลังกันขับเคลื่อนการพัฒนาประเทศตามโครงการ "ไทยนิยม ยั่งยืน"โดยจะขับเคลื่อนการศึกษาและการเรียนรู้ภายใต้กรอบหลักในการดําเนินการเพื่อการมีส่วนร่วมในการพัฒนาประเทศไทยสู่ความยั่งยืนตามโครงการ"ไทยนิยม ยั่งยืน" ทั้ง10เรื่องเพราะทุกเรื่องล้วนเกี่ยวเนื่องเชื่อมโยงกับการศึกษาทั้งสิ้น ตั้งแต่ระดับจังหวัด อําเภอ ตําบล ไปจนถึงหมู่บ้านทั่วประเทศกว่า8หมื่นหมู่บ้าน
โดยเฉพาะอย่างยิ่ง กศน.ตําบล ที่ต้องการให้เข้าไปร่วมเป็นทีมขับเคลื่อนการพัฒนาประเทศไทยตามโครงการไทยนิยม ยั่งยืน ระดับตําบล ซึ่งในเบื้องต้นจะมีกรรมการจํานวนประมาณ 7-12 คน แต่อาจจะเสริมเพิ่มเติมได้หากมีผู้ที่มีความสามารถ มีจิตอาสา พร้อมที่จะเข้ามาทํางานร่วมกันมากขึ้น
ทั้งนี้ การทํางานของ ศธ.จะต้องสอดคล้องรองรับกับกรอบงาน 10 เรื่อง ตามโครงการไทยนิยม ยั่งยืน ดังนี้
"สัญญาประชาคมผูกใจไทยเป็นหนึ่ง"เน้นสร้างความสามัคคีปรองดอง
"คนไทยไม่ทิ้งกัน"ด้วยการดูแลผู้มีรายได้น้อย โดยเฉพาะผู้ลงทะเบียนในโครงการสวัสดิการแห่งรัฐ
"ชุมชนอยู่ดีมีสุข"มุ่งพัฒนาอาชีพ เสริมรายได้ให้ประชาชน
"วิถีไทยวิถีพอเพียง"ส่งเสริมการนําปรัชญาเศรษฐกิจพอเพียงใช้ในการดําเนินชีวิตทุกกลุ่ม ทุกช่วงวัย
"รู้สิทธิ รู้หน้าที่ รู้กฎหมาย"เน้นให้ประชาชนมีความรู้ในสิทธิ หน้าที่ และการเป็นพลเมืองที่ดี
"รู้กลไกการบริหารราชการ"ที่ต้องการให้ประชาชนเข้าใจการบริหารราชการทุกระดับ เพื่อมุ่งสร้างประโยชน์ให้ประชาชน
"รู้จักประชาธิปไตย ไทยนิยม"ให้ประชาชนเข้าใจหลักธรรมาภิบาล
"รู้เท่าทันเทคโนโลยี"ให้ประชาชนเข้าถึงข้อมูลที่ถูกต้องผ่านโครงการสําคัญ เช่น อินเตอร์เน็ตหมู่บ้าน
"ร่วมแก้ไขปัญหายาเสพติด"บูรณาการการทํางานทุกหน่วยงานเร่งแก้ไขปัญหาอย่างครบวงจร
"รู้งานตามภารกิจของทุกหน่วยงาน"คือกําหนดกิจกรรมของส่วนราชการที่ลงไปปฏิบัติในพื้นที่
พล.อ.สุรเชษฐ์กล่าวด้วยว่าการทํางานในระดับจังหวัดมีสํานักงานศึกษาธิการจังหวัด (ศธจ.) ประสานกับคณะกรรมการโครงการไทยนิยมฯ ระดับจังหวัดทุกส่วนราชการในจังหวัด สถาบันอุดมศึกษา รวมทั้งสถานศึกษาทุกระดับ,ส่วนระดับอําเภอทางสถาบันอุดมศึกษา และสถานศึกษาทุกระดับ ก็จะมีส่วนสําคัญกับการทํางานร่วมกับคณะกรรมการขับเคลื่อนโครงการฯ ระดับอําเภอ,ระดับตําบลจะเพิ่มเติมสถานศึกษาในแต่ละตําบล รวมทั้งสํานักงาน กศน.ตําบล และศูนย์การเรียนรู้ตําบล เข้าไปทํางานร่วมกันอีกด้วย
นอกจากนี้ศธ.จะเพิ่มเติมการทํางานในระดับภาค โดยจะมีคณะกรรมการขับเคลื่อนแผนบูรณาการด้านการศึกษาระดับภาค (6ภาค) ของ ศธ. ไปทํางานขับเคลื่อนตามนโยบายอีกด้วย
บัลลังก์ โรหิตเสถียร:สรุป/กราฟิกปก
ธเนศ งานสถิร:ถ่ายภาพ